# Mézidon-Canon

Kumunioù Bro-C'hall :
| Anv | Mézidon-Canon |
| Skoed | |
| Lec'hiadur Mézidon-Canon en Arondisamant Lisieux | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | Auge |
| Arondisamant | Lisieux |
| Etrekumuniezh | Communauté de communes de la Vallée d’Auge |
| Kanton | Mézidon-Canon (pennlec’h) |
| Kod INSEE | 14431 |
| Kod post | 14270 |
| Maer | François Aubey |
| Amzer-gefridi | 2008-2014 |
| Gorread | 10,92 km² |
| Led | 49° 04' 25" Norzh |
| Hed | 00° 04' 12" Kornôg |
| Uhelder kreiz | 20 m |
| Uhelder bihanañ | 9 m |
| Uhelder brasañ | 72 m |
| Poblañs hep kontoù doubl | 4 910 (2009) |
| Stankter | 450 a./km² |
| Lec'hienn ar gumun | |
Mézidon-Canon a oa ur gumun eus departamant gall Calvados e Bro-C'hall. Pennlec’h Kanton Mézidon-Canon e oa.
Bodet e oa d'ar 1añ a viz Genver 2017 gant trizek kumun all d'ober ur gumun nevez: Mézidon-Vallée-d'Auge.

## Istor
### XIX$^{vet}$ kantved

* E 1831 e voe staget al lodenn vrasañ eus kumun Mirbel (113 annezad) ouzh kumun Mézidon, al lodenn all a voe lakaet e kumun Quétiéville.
* 1848: staget e voe kumun Le Breuil ouzh kumun Mézidon.

### XX$^{vet}$ kantved

Eil brezel-bed, Emgann Normandi, 1944:
* Bombezadegoù ar Re Gevredet abalamour d'ar porzh-houarn ha d'ar pontoù dreist d'an Dives:
** miz Even: bombezet e voe Mézidon ha Canon d'ar 6 a viz Even hag adarre en noz etre ar 7 hag an 8 a viz Even (div nijerez Boston) gant nijourion c'hall ar Groupe Lorraine; lazhet e voe un den nann soudard e Canon d'an 9 gant ur vombezadeg; bombezadegoù adarre da 7 eur 30 d'ar 14 a viz Even, met ur c'hwitadenn e voe: ne voe ket tizhet ar pontoù, met distrujet e voe Le Breuil ha karter an ti-gar, ha 40 den nann-soudard a voe lazhet e Mézidon e-dan un nebeud munutennoù;
** miz Gouere: d'an 18 e voe lazhet daou zen nann-soudard e Canon ha pevar all e Mézidon gant ur vombezadeg;
** miz Eost: d'an 13 e voe lazhet daou zen nann soudard e Mézidon gant ur vombezadeg.
* Emgannoù an Dieubidigezh, miz Eost: d’ar 16 e voe kemeret Saint-Pierre-sur-Dives, bet distrujet gant ar bombezadegoù, gant Skos ar 51vet Rannlu Troadegiezh Highland. Er memes koulz eo tapet Falaise gant Kanadianed ar 6th Infantry Brigade. A-gleiz d’ar Skosiz e ya Saozon an 49vet Rannlu Troadegiezh West Riding war-raok war-zu Mézidon. Daoust d’un enep-tagadenn alaman eo kemeret Canon gant an 49vet Rejimant Anavezadenniñ e dibenn ar beurevezh. Goude merenn eo taget pontoù an Dives gant ar 70vet Brigadenn E fin an abardaevezh emañ ar Vreizhveurizh e rakkerrioù Mézidon. A-hed an noz e tenn ar c’hanolioù alaman eus Mirbel ouzh soudarded ar 1st Battalion Tyneside Scottish. D’ar 17 en em stal pennoù at rejimant skosat e Kastell ar Breuil e Mézidon. Kilañ a ra an 858vet Rejimant Greunadourion alaman.
1972: kendeuzet e voe kumunioù Mézidon ha Canon d’ober kumun Mézidon-Canon.

## Ar porzh-houarn

* Ar porzh-hoarn e penn-kentañ an XX$^{vet}$ kantved
* Ar porzh-henchañ
* Kerzu 1855: digoret e voe ar porzh-houarn pa voe lakaet e servij al linenn Mantes – Lisieux – Caen gant Kompagnunezh ar C'hornôg.
* C'hwevrer 1859: echuet eo al linenn Le Mans-Argentan- Mézidon, liammet eo Mézidon ouzh Le Mans ha Teurgn.
* Du 1859: digoret e voe ar skourrad etre Coulibœuf ha Falaise, liammet eo Caen, Mézidon, Coulibœuf ha Falaise.
* Even 1879: liammet eo Mézidon ouzh Dives-Cabourg dre Dozulé-Putot gant digoradur kentañ skourrad al linenn Mézidon - Trouville-Deauville.
* Kerzu 1881: peurzigoret e voe al linenn Sainte-Gauburge-Le Mesnil-Mauger, liammet eo Mézidon ouzh Sainte-Gauburge dre Le Mesnil-Mauger hag Échauffour.
* E 1938 e voe serret div linenn da zezougen ar veajourion:
** al lodenn Mézidon-Dives-Cabourg eus al linenn Mézidon - Trouville-Deauville d'ar 1añ a viz Meurzh;
** al linenn Sainte-Gauburge-Le Mesnil-Mauger d'ar 15 a viz Mae.
* E miz Du 1969 e voe paouezet gant an dezougen marc'hadourezh el lodenn Mézidon-Dives-Cabourg eus al linenn Mézidon-Trouville-Deauville; dirummet ha divontet e voe goude.
* Div linenn a zalc'h da vont en-dro: Pariz–Caen–Cherbourg ha Caen–Teurgn.

## Monumantoù ha traoù heverk

* Kastell ar Breuil e Mézidon
* Kastell Canon
* Kastell ar Breuil, XVIII$^{vet}$ kantved.
* Kastell Canon, 1779-1786,.
* Iliz katolik Sant Pêr e Le Breuil, XII$^{vet}$ kantved, gant lodennoù ouzhpennet: ur porched er XV$^{vet}$ kantved ha div chapelig en XVIII$^{vet}$ kantved; gwallaozet e voe an iliz d'ar 14 a viz Even 1944 gant ur vombezadeg ha kempennet e voe gant an Arzoù-Kaer.
* Iliz katolik Intron-Varia ha Sant Firmin e Mézidon; savet e voe e 1808, dre ma oa bet distrujet abati Santez Barba, ha chapel ar c'hastell a oa re vihan hag en ur stad fall.
* Iliz katolik Canon, gant lodennoù eus an XII$^{vet}$ hag an XIII$^{vet}$ kantved.
* Dismantroù Kastell Béranger, XVII$^{vet}$ kantved.
* Grignol an Deog Abati Santez Barba, XVII$^{vet}$ kantved.

## Douaroniezh

* War lez ar stêr Dives emañ Mézidon-Canon.

## Emdroadur ar boblañs 1962-2009

Niver a annezidi

## Melestradurezh

Roll maered ar gumun :
| Mare | Mare | Anv | Strollad | Karg |
| 1971 | 1983 | Henry Delisle | Strollad Sokialour Gall | Kannad |
| 1983 | Meurzh 1989 | Roger Achard | tu-kleiz, distrollad | |
| 1989 | Meurzh 1995 | Roger Bonnaud | tu-dehou, distrollad | |
| 1995 | Meurzh 2014 | François Aubey | digostezenn, Strollad Radikal an Tu-kleiz da c'houde, Strollad Sokialour Gall bremañ | |
| N'eo ket anavezet c'hoazh an holl fedoù. |||||

## Notennoù ha dave

* 1 2 3 4 Histoire de Mézidon
* ↑ Halifax Groupes Lourds Français Squadrons 346 et 347 R.A.F
* 1 2 3 4 Mémorial des victimes civiles en Normandie
* ↑ Normandie 44 - La Mémoire
* ↑ Train
* ↑ Train de l'estuaire
* ↑ Patrimoine de France
* ↑ Patrimoine de France
* ↑ Patrimoine de France
* ↑ EBSSA